**Lacrimi pierdute**

*Georgebrancu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Am pierdut o lacrimă

când m-am născut.

Plângând după mamă

o lacrimă-am pierdut.

Am pierdut o lacrimă,

crescând peste ani,

când ochii iubiți și albaștri

mi s-au făcut dușmani.

Am pierdut o lacrimă -

fierbinte rugăciune spre cer.

Se ducea pe-o frunză mama,

iar eu atât aveam să-i ofer.

Am pierdut o lacrimă

când neamul meu tare

și-a vândut printre străini

și mâini...și picioare.

Azi doar ploaia mai plânge pe ai mei obraji,

căci ochiul rece, uscat, sătul de pierderi,

spre lacul cu lacrimi a emigrat.